എണ്ണ ബയോഡീസലാക്കുന്ന സംരംഭം ഡിസംബറില് പ്രവര്ത്തനം ആരംഭിക്കും കാസര്കോട്: സംസ്ഥാനത്തെ ആദ്യത്തെ ബയോഡീസല് ഫാക്ടറി ഡിസംബറില് പ്രവര്ത്തനം ആരംഭിക്കും. അനന്തപുരം വ്യവസായ പാര്ക്കിലാണ് ഫാക്ടറിയുടെ നിര്മാണം പുരോഗമിക്കുന്നത്. പാചകത്തിന് ഉപയോഗിച്ച എണ്ണ ബയോഡീസലാക്കി മാറ്റുന്ന ഫാക്ടറിയാണത്. രണ്ട ഏല്ക്കര് സ്ഥലത്താണ് പണി പുരോഗമിക്കുന്നത്. ഫാക്ടറിയിലൂടെ കോടികളുടെ നിക്ഷേപമാണ് ജില്ലയിലെത്തിക്കുക. നൂറോളം പേര്ക്ക് തൊഴില് ലഭ്യമാക്കും. ബ്രീട്ടീഷുകാരനായ കാള് വില്യംസ് ഫീല്ഡറിന്റെ ഉടമസ്ഥതയിലുള്ള ന്യൂട്രല് ഫ്യൂവല്സും കോഴിക്കോട് സ്വദേശികളായ ഹക്സര്, അബ്ദുള് ഗഫൂര് എന്നിവര് പങ്കാളികളായ ഖത്തര് ആസ്ഥാനമായ എര്ഗോ ബയോ ഫ്യൂവല്സ് പ്രൈവറ്റ് ലിമിറ്റഡിന്റെയും സംയുക്ത സംരംഭമായാണ് ഫാക്ടറി സ്ഥാപിക്കുന്നത്. ആദ്യഘട്ടത്തില് മാസം 500 ടണ് ഉല്പാദന ശേഷിയാണ് കണക്കാക്കുന്നത്. The post എണ്ണ ബയോഡീസലാക്കുന്ന സംരംഭം ഡിസംബറില് പ്രവര്ത്തനം ആരംഭിക്കും first appeared on MalayalamExpressOnline.